open-index/open-wikipedia-markdown huggingface dataset:
Eino Haarla

**Eino Toivo Rafael Haarla**, ent. *Harberg* (9. maaliskuuta 1896 Korpilahti – 24. huhtikuuta 1938 Jyväskylän maalaiskunta) oli suomalainen Tampereella asunut tehtaanjohtaja ja järjestöjohtaja.

## Elämä
Haarlan vanhemmat olivat kauppaneuvos Rafael Haarla ja Ruusa Keskinen. Hänen setänsä oli kirjailija Lauri Haarla. Haarla kirjoitti ylioppilaaksi yksityistodistuksella Tyrvään suomalaisesta yhteiskoulusta vuonna 1916. Eino Haarla oli ollut kesäisin harjoittelijana isänsä teollisuuslaitoksilla sekä eri paperialan liikkeissä muun muassa Pietarissa ja Moskovassa. Ylioppilaaksi tultuaan hän toimi isänsä tehtaan kauppaedustajana Venäjällä, jonne tehtaan vienti pääasiassa suuntautui. Haarla asui tällöin pääasiassa Moskovassa. Haarla palasi Suomeen kun Suomen sisällissota katkaisi kauppayhteydet Venäjälle ja hän oli sisällissodan aikana Jääkäritykistössä majuri Lauri Malmbergin adjutanttina. Sodan jälkeen Haarla palveli vänrikkinä Kenttätykistörykmentti I:ssä 1918–1920. Hänet ylennettiin 1929 reservin luutnantiksi.

Haarla toimi 1931–1932 Vapaussodan Rintamamiesliiton hallituksen puheenjohtajana. Hän oli mukana 1930-luvun alussa Lapuan liikkeen toiminnassa ja organisoi kesällä 1930 yhdessä *[[Aamulehti|Aamulehden]]* toimitussihteerin Eero Rekolan kanssa useita muilutuksia ja muilutusyrityksiä Tampereen seudulla. Tätä toimintaa rahoitti Eino Haarlan isä kauppaneuvos Rafael Haarla. Tunnetuin Haarlan järjestämistä muilutuksista oli Tampereen sosiaalidemokraattisen pormestarin ja eduskunnan varapuhemiehen Väinö Hakkilan kyyditys Tampereelta Lapuan kautta Kuortaneelle 17. – 18. heinäkuuta 1930. Muilutuksen aikana Hakkilaa pahoinpideltiin ja häntä istutettiin muurahaispesässä. Hakkila pääsi kuitenkin pakenemaan sieppajiltaan.

Vuonna 1920 Eino Haarla perusti isänsä ja veljensä kanssa Tampereelle Haarlan Paperitehdas Oy:n ja toimi sitten tämän tehtaan johtajana. Hän kuului myös Haarlan Paperitehdas Oy:n ja eräiden muiden Haarla-yhtymän tehtaiden johtokuntiin. Haarla oli mukana käynnistämässä Lievestuoreen selluloosatehdasta. Hän kuoli huhtikuussa 1938 sydänkohtaukseen ollessaan kalastusmatkalla Vaajakoskella. Haarla-yhtymän johtoon tuli Rafael Haarlan kuoleman jälkeen Eino Haarlan nuorempi veli diplomi-insinööri Lauri Haarla (1897–1966).

## Perhe
Eino Haarla oli naimisissa vuoteen 1936 saakka Elma Kaarin Laurilan (1901–1936) kanssa ja sen jälkeen Ester Pirilän (s. 1900) kanssa. Haarlan poika hänen ensimmäisestä avioliitostaan oli toimitusjohtaja ja kokoomuksen kansanedustaja Pekka Haarla.

## Lähteet
Johanna Lecklin

**Johanna Lecklin** (s. 1972) on suomalainen nykytaiteilija. Hänen teoksensa ovat videoita, valokuvia sekä liikkuvaa kuvaa hyödyntäviä installaatioita.

Lecklin valmistui taiteen maisteriksi Kuvataideakatemiasta vuonna 2003 ja filosofian maisteriksi Helsingin yliopistosta vuonna 2008. Hänen ensimmäinen yksityisnäyttelynsä oli vuonna 1999 Helsingissä. Lecklinin teoksia on esitelty useissa kansainvälisissä näyttelyissä sekä elokuva- ja videofestivaaleilla.

Lecklin väitteli kuvataiteen tohtoriksi Taideyliopiston Kuvataideakatemiasta vuonna 2018. Tutkimus käsitteli osallistavaa taidetta ja sen etiikkaa, keskiössä Lecklinin oma yhteisöllinen mediataideteos *Story Café* (2004–2011). *Story Café* kuuluu Kansallisgallerian kokoelmaan.

Helsingin Taidehallissa keväällä 2025 pidetyssä *Kadonneet kuvat, kätketyt kertomukset* -yksityisnäyttelyssä Lecklin käsitteli Suomen sisällissodan teemoja, ja erityisesti sitä, miten yhteiskunta voi olla niin jakautunut, että syttyy sota. Lecklinin taide ei edusta aktivismia, jolla on jokin päämäärä, vaan hänen mielestään sen tulee herättää ajatuksia, mutta ei antaa vastauksia. Näyttelyn yhteydessä julkaistiin Lecklinin esseekirja.

Lecklin asuu Helsingissä yhdessä kuvataiteilija ja elokuvantekijä Sami van Ingenin kanssa.

## Teoksia
* *[https://www.av-arkki.fi/fi/works/ei-ainoastaan-intohimosta/ Ei ainoastaan intohimosta]*, 2019, kokeellinen elokuva, kesto 13 min 51 sek. Käsikirjoittaja, ohjaaja, leikkaaja & tuottaja Johanna Lecklin, kuvaaja Kerttu Hakkarainen, äänisuunnittelu Jyri Pirinen. Levittäjä: AV-arkki.
* ''Häkki'', 2015, lyhytelokuva / videoteos, kesto. Rooleissa Dorota Osinska, Anni Niskakoski, Janina Mattsoff, Maija Nurmio. Käsikirjoittaja, ohjaaja, leikkaaja & tuottaja Johanna Lecklin, kuvaaja Mikael Gustafsson, äänittäjä Kimmo Vänttinen, äänisuunnittelu Jyri Pirinen. Levittäjä: AV-arkki.
* Story Café, 2010, monikanavainen videoinstallaatio. Taiteilija & tuottaja Johanna Lecklin. Levittäjä: AV-arkki.

## Lähteet
Castelraimondo

**Castelraimondo** on kunta Italiassa Marchen alueella olevassa Maceratan maakunnassa. Kunta sijaitsee Potenzajoen varrella. 

## Historiaa
Kaupunki linnoitettiin 1300-luvulla. Nykyään linnoituksesta ja keskiaikaisesta rakennuskannasta on jäljellä linnan vartiotorni *Il Cassero* sekä vähän linnan muuria. Vanha rakennuskanta on tuhoutunut sodissa ja maanjäristyksissä. Kaupunkia on myös uudistettu paljon rakentamalla uutta vanhojen talojen tilalle.

## Tunnettuja kuntalaisia
* Nazareno Strampelli, joka oli tiedemies ja senaattori Italian senaatissa
* Huilisti Giuseppe Gariboldi
* Säveltäjä Ugo Bottacchiari

## Aiheesta muualla

## Lähteet
Yamaguchi Falcão

**Yamaguchi Falcão Florentino** (s. 24. joulukuuta 1987 São Mateus, Espírito Santo) on brasilialainen ammattilaisnyrkkeilijä, entinen amatöörinyrkkeilijä ja olympiamitalisti. 181 senttimetriä pitkä ja 77 kilogrammaa painava vasenkätinen Falcão edustaa Golden Boy Promotions -tallia ja kilpailee raskaassa keskisarjassa.

## Ura
Falcão voitti amatöörinyrkkeilijänä pronssia raskaasta keskisarjasta vuoden 2012 kesäolympialaisista Lontoosta. Vuonna 2011 hän saavutti pronssia Pan-Amerikan kisoista Guadalajarasta. 

Lokakuussa 2013 Falcão teki ammattilaissopimuksen Golden Boy Promotionsin kanssa ja otteli ensimmäisen ammattilaisottelunsa tammikuussa 2014 Argentiinan Martin Fidel Ríosia vastaan. Falcão diskattiin tuossa ottelussa. Hänellä on tuon ottelun jälkeen ollut neljä ammattilaisottelua, jotka kaikki hän on voittanut. Voitoista kaksi on tullut tyrmäyksellä. 

## Muuta
Falcãon pikkuveli Esquiva Falcão on myös olympiamitalisti ja ammattilaisnyrkkeilijä. Hän kilpailee ylemmässä välisarjassa.

## Lähteet
Yusuf Bari-Bari

**Yusuf Mohamed Ismail "Bari-Bari**" (; 15. heinäkuuta 1958 Bologna, Italia – 27. maaliskuuta 2015 Mogadishu, Somalia) oli somalialainen diplomaatti. Hän toimi maansa suurlähettiläänä Sveitsiin ja pysyvänä YK-edustajana Genevessä. Bari-Bari kuoli, kun Al-Shabaab toteutti Mogadishun Maka-Mukarramah-hotellissa itsemurhapommituksen ja aloitti tulitaistelun. Väkivaltaisuuksissa kuoli ainakin 21 ihmistä. 

Bari-Bari toimi ssa vuodesta 2008. Hän eteni sieltä an New Yorkiin ja sai kansainvälistä tunnustusta työstään ihmisoikeuksien hyväksi.

## Lähteet
Luodon kirkko

**Luodon kirkko** () on Luodossa sijaitseva Jacob Rijfin suunnittelema uusklassismia edustava, vuosina 1785–1787 rakennettu puinen, sisäviisteinen  ristikirkko. Tuomas Rijfin 1783 laatimien piirustusten tultua hylätyiksi yli-indentendinvirastossa seurakunta ei alkanut toteuttaa sieltä saamaansa kivikirkon suunnitelmaa, vaan ryhtyi rakentamaan Jacob Rijfin suunnitelman pohjalta puukirkkoa ilman lupaa. Kirkko valmistui 1789. Kirkon attikan yläpuolella on kahdeksankulmainen kuputorni ja sen päällä lyhty, kirkon kellot ovat vuosilta 1789 ja 1805. Sisäseinillä on pilasterit ja kaari-ikkunat, sakaroissa on ulkona aumakatot, kun taas sisäkatossa on tynnyriholvi ja ristikeskuksessa pendentiivin ja kalotin muodostama kupoli. Kirkon esikuvana on tyylillisesti ollut viisi vuotta aiemmin valmistunut Tukholman Aadolf Fredrikin kirkko, johon Jacob Rijf oli tutustunut. Kirkko on säilynyt lähes alkuperäisessä asussaan, istumapaikkoja siellä on 700 hengelle. Urut ovat 24-äänikertaiset, Hans Heinrichin valmistamat ja vuodelta 1967, niiden julkisivun on suunnitellut arkkitehti Krister Korpela. Kolmiosaisen alttaritaulun *Ristiinnaulitseminen*, *Pyhä ehtoollinen* ja *Taivaan enkelit* maalasi 1849 Johan Gustav Hedman. 

Kirkon läntiseen ristivarteen rakennettiin urkulehteri 1909. Kirkko kunnostettiin Krister Korpelan suunnitelman perusteella 1964, mukaan lukien lämmitys, valaistus ja sisämaalaus.

## Kuvia

Tiedosto:Luoto Church 20190606.jpg
Tiedosto:Larsmo alttaritaulu.jpg|Luodon kirkon alttaritaulu, J. G. Hedman 1849
Tiedosto:Heinrich organ, Larsmo 1967.jpg|Urut ja urkuparvi
Tiedosto:Luoto 1918 muistomerkki 1.jpg|Luodon kirkon Vapaussodan muistomerkki kesällä 2010
Tiedosto:Luoto sankarimuistomerkki.JPG|Luodon kirkon sankarimuistomerkki kesällä 2010
Tiedosto:Stamp of Finland - 1990 - Colnect 47306 - Postman at Larsmo 1890 and modern address sign.jpeg|Luodon kirkko vuoden 1990 postimerkissä.


## Lähteet

## Aiheesta muualla
Johanna Nordling

**Johanna Nordling** (s. 1979 Tampere) on suomalainen urheilutoimittaja, kirjailija ja entinen jalkapalloilija. Nordling valittiin vuonna 2015 vuoden urheilutoimittajaksi. 

## Elämä
### Urheilutoimittajana ja kirjailijana
Nordling on opiskellut ja elänyt pitkään Saksassa, jossa hän työskentelee suomen kielen opettajana Krefeldin kansalaisopistossa. Vuonna 2006 Nordling voitti arvostetun J. H. Erkon kirjoituskilpailun. Hän työskentelee myös Viaplayn, *[[Ilta-Sanomat|Ilta-Sanomien]]* ja *[[Urheilulehti|Urheilulehden]]* toimittajana ja kirjeenvaihtajana. Nordling kirjoittaa lehteen pitkiä juttuja pääosin Saksan jalkapallosta. Paljon kiitosta hänen jutuistaan sai muun muassa juttu Bosnia ja Hertsegovinan jalkapallomaajoukkueen pelaajista, jotka joutuivat pieninä sodan keskelle. Suureksi osaksi noiden artikkeleidensa perusteella Nordling valittiin maaliskuussa 2015 vuoden urheilutoimittajaksi. 

### Jalkapalloilijana
Nordling on Toijalan Pallo-49:n kasvatti. Hän edusti vuodet 1996–1999 Naisten SM-sarjassa pelannutta Tampereen Ilvestä. Vuonna 1996 Nordling saavutti SM-sarjan pronssia. 

## Yksityiselämä
Nordling on naimisissa saksalaisen Christoph Ellesin kanssa.

## Teokset
*

## Lähteet
Amanda Kessel

**Amanda Kessel** (s. 28. elokuuta 1991 Madison, Wisconsin) on yhdysvaltalainen jääkiekkoilija ja olympiavoittaja. 165 senttimetriä pitkän ja 64 kilogrammaa painavan Kesselin pelipaikka on keskushyökkääjä. Hän kuuluu Yhdysvaltain naisten jääkiekkomaajoukkueeseen. Kessel edusti Minnesotan yliopiston joukkuetta vuodet 2010–2013 ja sittemmin muun muassa NWHL-seura Metropolitan Rivetersiä.

## Maajoukkueura
Kessel on kuulunut Yhdysvaltain naisten jääkiekkomaajoukkueeseen vuodesta 2010 alkaen. Vuonna 2012 hän saavutti hopeaa MM-kilpailuista Yhdysvalloista ja seuraavana vuonna tuli maailmanmestaruus MM-kilpailuista Kanadasta. Toisen maailmanmestaruutensa hän voitti vuoden 2017 kotikisoissa ja kolmannen Suomessa 2019. Vuoden 2021 MM-kilpailuissa hän saavutti hopeaa. Kessel oli mukana myös vuoden 2014 talviolympialaisissa Sotšissa, jossa Yhdysvallat saavutti hopeaa. Kessel teki turnauksessa pelaamassaan viidessä ottelussa tehot 3+3=6. Pyeongchangin talviolympialaisissa 2018 hän voitti kultaa ja Pekingin talviolympialaisissa 2022 hopeaa.

## Muuta
Kesselin isoveljet Phil ja Blake Kessel ovat myös ammattilaisjääkiekkoilijoita. Olympiamitalisti Phil pelaa NHL:ää Vegas Golden Knightsin riveissä. Sisarusten serkku, MM-mitalisti David Moss on pelannut yli 500 NHL-ottelua.

## Lähteet

## Aiheesta muualla
* Amanda Kesselin olympiatiedot Sports-Reference -sivustolla
Liisa Lounila

**Liisa Lounila** (s. 1976 Helsinki) on suomalainen kuvataiteilija. Hän asuu Helsingissä mutta on oleskellut ja työskennellyt useita jaksoja New Yorkissa.

## Teosten tyyli
Lounila tekee sekä liikkuvan kuvan teoksia että maalauksia ja esineteoksia. Hän on hyödyntänyt valokuva- ja videoteoksissaan erilaisia tekniikoita, jotka tuovat katsojan mukaan teoksen maailmaan: puna-viherlaseilla katsottavia anaglyfisiä kolmiulotteisia kuvia, View-Master-stereokuvia sekä liikkuvan kuvan “temps mort” -efektiä, jossa kamera tuntuu kiertävän pysäytettyä kohdetta. 

Perinteisten maalausten lisäksi Lounila tunnetaan muun muassa glitter-maalauksistaan. 2010-luvulla hän on esitellyt näyttelyissä hopeoituja ja palladiumilla päällystettyjä arkisia esineitä – esimerkiksi elintarvikkeiden kertakäyttöpakkauksia, kenkiä ja asusteita sekä seiniin liisteröityjä julistepinoja. Lounilan taiteen estetiikkaa on kuvattu nostalgiseksi ja surumieliseksi. Hän on kiinnostunut "elämää suuremmista" tunteista, kapinallisuudesta, tyhjyydestä ja tiedostamattomista kokemuksista. 

## Näyttelyitä ja julkisia esiintymisiä
Liisa Lounila on esiintynyt yksityis- ja ryhmänäyttelyissä Suomessa ja ulkomailla 2000-luvun alkupuolelta lähtien. Paulon säätiö kutsui hänet pitämään näyttelyn Kuvataideakatemian galleriassa 2002. Näyttelyn kuratoi Leevi Haapala. 

Lounila edusti Suomea Venetsian biennaalissa vuonna 2003 Pohjoismaisessa paviljongissa. Näyttelyn nimi oli *Devil-may-care*. Vuonna 2014 Lounila oli Carnegie Art Award -palkintoehdokkaana. Lounila teki Helsingin kaupungin tilauksesta muotokuvan entisestä apulaiskaupunginjohtajasta Hannu Penttilästä 2015. Teos on muodoltaan video, ja se sijoitettiin Helsingin kaupungintalolle.

## Opinnot
Liisa Lounila on valmistunut taiteen maisteriksi Kuvataideakatemiasta vuonna 2005. Hän opiskellut myös elokuvateoriaa Helsingin yliopistossa sekä taidetta Lontoon Slade School of Fine Artissa. 

## Lähteet

## Aiheesta muualla
* Liisa Lounilan kotisivut
* Liisa Lounila AV-arkin sivuilla
* Liisa Lounilan teoksia Kansallisgallerian kokoelmissa
Hårteigen

**Hårteigen** on vuori Länsi-Norjassa sijaitsevalla Hardangerviddan ylänköalueella. Se on näkyvä ja helposti tunnistettava maamerkki, joka näkyy laajalle alueelle. Sen tunnistaa hatun muotoisesta profiiliista. Se on Hardangerviddan kansallispuiston ja Ullensvangin kunnan alueella. Vuori sijaitsee noin 30 kilometriä koilliseen Oddan kaupungista.

Vuoren nimen alkuosa on muodostunut muinaisnorjan sanasta *hárr*, joka tarkoittaa harmaata. Jälkiosa on yhteydessä saksan sanaan *zeigen*, osoittaa. Vuori on siis osoittanut kulkusuunnan muinaisaikojen kulkijoille.
## Lähteet
Christian Günter

**Christian Günter** (s. 28. helmikuuta 1993 Villingen-Schwenningen) on saksalainen jalkapalloilija, joka edustaa Bundesliigassa pelaavaa SC Freiburgia. Vasenjalkainen Günter on pelipaikaltaan vasen laitapuolustaja. Hän on pelannut kolme ottelua Saksan A-maajoukkueessa.

## Seurajoukkueura
Günter on SC Freiburgin kasvatti. Hän on edustanut seuraa vuodesta 2006 lähtien. Vuosina 2012–2013 Günter pelasi seuran kakkosjoukkueessa 13 ottelua tekemättä maaliakaan. Debyytti seuran ykkösjoukkueessa Bundesliigassa tapahtui joulukuussa 2012 SpVgg Greuther Fürthiä vastaan. Kaudella 2013–2014 Günter debytoi Eurooppa-liigassa ja pelasi Bundesliigassa 29 ottelua vakiinnuttaen paikkansa joukkueen avauskokoonpanossa. Günterin uran ensimmäinen bundesliigamaali syntyi vasta kaudella 2014–2015, FC Schalke 04:n verkkoon marraskuussa 2014. 

## Maajoukkueura
Günter on pelannut Saksan alle 20- ja alle 21-vuotiaiden maajoukkueissa. Hän pelasi ensimmäisen kerran Saksan A-maajoukkueessa toukokuussa 2014 ystävyysottelussa Puolaa vastaan. Seuraavan kerran hän pelasi maajoukkueessa vasta kesäkuussa 2021.

## Lähteet

## Aiheesta muualla
* Christian Günter Soccerway-sivustolla
Roman Tšernyh

**Roman Sergejevitš Tšernyh** (, s. 15. syyskuuta 1984 Sosnovoborsk, Neuvostoliitto) on venäläinen jääpallomaalivahti, joka edustaa Jenisei Krasnojarskia. 

## Saavutukset
**Seurajoukkueissa**
* 5 Venäjän mestaruutta  2014, 2015 ja 2016 Jenisein riveissä sekä 2020 ja 2022 Moskovan Dynamon riveissä,
* 1 Venäjän mestaruushopea  2018 Jenisein riveissä, 
* 4 Venäjän mestaruuspronssia  2010, 2012, 2013 ja 2017Jenisein riveissä,
* Jääpallon maailmancup voitto: 2011 Jenisein riveissä, 

**Maajoukkueessa**
* 6 maailmanmestaruutta vuosina 2013, 2014, 2015, 2016, 2018 ja 2019,
* 2 MM-hopeaa 2010 ja 2017

## Lähteet
* Tšernyh Bandysidan-tietokannassa 
* Tšernyh rusbandy.ru-tietokannassa 
* Tšernyh Jenisein sivuilla 
* Tšernyh: Tilastot vuoteen 2007 
* Haastattelu 7.4.2014: ”Fanimme ovat maailman parhaita” (käännetty suomeksi) 

### Viitteet
Pituriaspida

**Pituriaspida** on hävinnyt luokka, joka kuului leuattomiin kaloihin. Sitä esiintyi devonikaudella noin 390 miljoonaa vuotta sitten. Luokka sisältää vain kaksi tunnettua lajia, jotka ovat *[[Pituriaspis doylei]]* ja *[[Neeyambaspis enigmatica]]*. Kaloilla oli pään edessä kuori, jossa oli suun kohdalla aukko ja tältä osin Pituriaspida muistuttaa kilpikaloja ja Galeaspidaa. Niillä oli myös pitkä nokka ja kaksi evää. Ne elivät meressä joensuistojen alueella ja niitä esiintyi Australian Queenslandissa.

## Lähteet

 

## Aiheesta muualla
*Pituriaspida
The Replacements (yhtye)

**The Replacements** on Minneapolisissa perustettu yhdysvaltalainen rockyhtye, joka julkaisi 1981–1990 välillä seitsemän albumia. Yhtye hajosi ensimmäisen kerran vuonna 1991, mutta palasi yhteen vuonna 2013. Yhtye hajosi uudestaan vuonna 2015, ja ei ole sen jälkeen palannut yhteen.

The Replacements perustettiin Minneapolisissa alun perin nimellä The Impediments. Punk-yhtye Sex Pistolsia ihailleen Paul Westerbergin johtama yhtye tunnettiin alkuaikoinaan arvaamattomista, alkoholinhuuruisista konserttiesiintymisistään. Yhtye teki levytyssopimuksen Minneapolis' Twin/Tone Records -yhtiön kanssa 1980. Sen ensimmäiset levyt olivat tyyliltään speedpunkia, mutta 1980-luvun kuluessa sen tyyli monipuolistui. Yhtyeen maineikkain albumi on *Let It Be* (1984). Yhtyeen viimeinen albumi *All Shook Down* (1990) oli käytännössä Westerbergin sooloalbumi, jossa muut jäsenet soittivat vain ajoittain.

The Replacements hajosi 1991, minkä jälkeen Westerberg ja muut jäsenet jatkoivat soolourillaan ja muissa yhtyessä. Vuonna 2006 Westerberg, kitaristi Bob Stinson ja rumpali Chris Mars levyttivät Replacementsin nimellä yhdessä kaksi kappaletta, mutta eivät silloin suunnitelleet jatkavansa yhdessä. Yhtye teki paluun konserttilavoille Torontossa elokuussa 2013 ja jatkoi konsertoimista aina vuoteen 2015 asti.

## Jäsenet 1980-luvulla
* Paul Westerberg
* Chris Mars, rummut
* Bob Stinson, kitara (–1987)
* Slim Dunlap, kitara (1987–)
* Tommy Stinson, basso

## Albumit
* *Sorry Ma, Forgot to Take Out the Trash* (1981)
* *Stink* (1982, EP)
* *Hootenanny* (1983)
* *Let It Be* (1984)
* *Tim* (1985)
* *Pleased to Meet Me* (1987)
* *Don't Tell a Soul* (1989)
* *All Shook Down* (1990)

## Lähteet
Maria Radner

**Maria Friderike Radner** (7. toukokuuta 1981 Düsseldorf, Saksa – 24. maaliskuuta 2015 Le Vernet, Ranska) oli saksalainen oopperalaulaja, äänialaltaan altto.

Hän kuoli Germanwingsin lennon 9525 turmassa.

## Lähteet
Wordbase

**Wordbase** on Aller Innovation A/S:n julkaisema 19. joulukuuta 2013 ilmestynyt pulmapeli. Se on saatavilla iOS:ille ja Androidille. Peli vaihtoi omistajaa alkuvuodesta 2016.

## Peli
Wordbase on onlinepeli, jota pelataan yhdessä toisen pelaajan kanssa. Pelin tehtävänä on päästä vastustajan tukikohtaan, joka sijaitsee kentän toisessa päädyssä. Kenttä on 10×13 ruudun kokoinen ja jokaisessa ruudussa on yksi kirjain. Pelissä edetään muodostamalla sanoja kentän kirjaimista ns. "matona". Voit myös halutessasi katkaista vastustajan "madon". Pelin voittaa se pelaaja, joka pääsee vastustajan tukikohtaan.

## Lähteet
Esanatoglia

**Esanatoglia** on kunta Italiassa Marchen alueella olevassa Maceratan maakunnassa. Kunnassa on runsaat 2&nbsp;000 asukasta.

Kunnan tunnetuin asukas on keskiaikainen taidemaalari Diotallevi di Angeluccio.

## Aiheesta muualla

## Lähteet
Nina Sublatti

**Nina Sulaberidze** (; s. 31. tammikuuta 1995 Moskova), taiteilijanimeltään **Nina Sublatti** (), on georgialainen laulaja ja kalligrafi, joka voitti vuonna 2015 Georgian euroviisukarsinnat ja pääsi edustamaan maataan Eurovision laulukilpailussa 2015 kappaleella "Warrior".

Vuonna 2013 hän voitti georgialaisversion Pop Idol -televisio-ohjelmaformaatista.
Nina Sublatin faneja kutsutaan nimellä "bgals".

## Diskografia

### Albumit

### EP:t

### Singlet

## Lähteet
Sergei Šaburov

**Sergei Leonidovitš Šaburov** (, s. 27. heinäkuuta 1978, Vladimir Neuvostoliitto) on venäläinen keskikenttää pelaava jääpalloilija, joka edustaa Moskovan Dynamoa. 

## Saavutukset
**Seurajoukkueissa**
* 1 Venäjän mestaruus 2011 Dynamo Kazanin riveissä,
* 1 Venäjän mestaruushopeaa 2015 Moskovan Dynamon riveissä,
* 1 Venäjän mestaruushopeaa 2006 Rodinan riveissä.

**Maajoukkueessa**
* maailmanmestari 2011, 2013 ja 2014,
* MM-hopeaa 2005 ja 2009.

## Lähteet
* Šaburov Bandysidan-tietokannassa 
* Šaburov rusbandy.ru-tietokannassa 

### Viitteet
Luopioisten kirkko

**Luopioisten kirkko** on Pälkäneen Luopioisissa sijaitseva Matti Åkergrenin vuosina 1812–1813 rakentama puinen, sisäviisteinen ja erivartinen ristikirkko. Åkergren oli tehnyt jo 1807 itse ensimmäisen suunnitelman kirkkoa varten, joskin rakennetun kirkon piirustukset laati Intendentinkonttorissa Anton Wilhelm Arppe. 

## Kirkkorakennus

### Arkkitehtuuri
Kirkon kahdeksankulmaisesta attikasta nousee pieni kupulyhty, kuorista ulkonee sakasti. Ristivarsissa on ulkokatteena aumakatot, sisällä taas tynnyriholvit ja ristikeskuksessa kupu. Tyylillisesti kirkossa yhdistyy uusklassinen arkkitehtuuri suomalaiseen kirkonrakentajien perinteeseen. Kirkon pinta-ala on 650 neliömetriä, ja istumapaikkoja siellä on 1&nbsp;100 hengelle. 

### Sisätilat ja esineistö
Kaksiosaisen alttaritaulun *Ristiltä otto* ja *Pyhä ehtoollinen* maalasi 1844 Wilhelm Bosin ja alttaritaulun ympärillä olevat siniset verhot Luopioisten pitäjänmaalari, koristemaalari Jeremias Wikman. Alttarilla olevan puisen krusifiksin on tehnyt Uuno Nurmi. 

B. A. Thulen valmistamat kirkon urut ovat vuodelta 1890, Kangasalan urkutehdas uudisti ne 15-äänikertaisiksi 1956. Urut entisöitiin 2004, ja ne ovat mukana Sibelius-akatemian historiallisten urkujen listalla. 

Kirkossa olevat muut maalaukset on tehnyt taiteilija Antti Salmenlinna 1939. 

Sisäpuolelta kirkko peruskorjattiin vuosina 1999–2000, katto ja ulkomaalaus uusittiin vuosina 2008–2009. 

## Kellotapuli
Erillinen puinen kellotapuli rakennettiin 1817, sen kellot ovat vuosilta 1806 ja 1807.

## Hautausmaa
Kirkon yhteydessä sijaitsevat Luopioisten hautausmaa ja sankarihautausmaa.  Sankarihautausmaan sankaripatsaan on suunnitellut Kirsti Liimatainen. 

## Lähteet

## Aiheesta muualla
*Luopioisten kirkko
Toğrul Əsgərov

**Toğrul Əsgərov** (s. 17. syyskuuta 1992 Gəncə) on azerbaidžanilainen vapaapainija ja olympiavoittaja. 172 senttimetriä pitkä ja 60 kilogrammaa painava Əsgərov edustaa Neftçi Bakua. Hän on kilpaillut aiemmin pääosin 60-kiloisten sarjassa, nyttemmin 65-kiloisissa.

## Ura
Əsgərov voitti olympiakultaa 60 kilon sarjasta vuoden 2012 kesäolympialaisista Lontoosta. Hän voitti finaalissa Venäjän Besik Kuduhovin. Hän sai olympiahopeaa 65&nbsp;kg:n painoluokassa Rio de Janeirossa 2016 hävittyään loppuottelussa venäläiselle Soslan Ramonoville.

MM-kilpailuista hänellä on yksi hopea 55 kilon sarjasta vuodelta 2010 Moskovasta. EM-kilpailuista Əsgərov on saavuttanut kultaa vuoden 2012 EM-kilpailuista Belgradista. Hän voitti Bakun Euroopan kisoissa 2015 kultaa 65&nbsp;kg:n sarjassa. 

Junioreiden MM-kilpailuissa hän saavutti kultaa 60 kg:n painoluokassa 2011 ja hopeaa 55-kiloisissa 2010. Hän voitti kadettien Euroopan-mestaruuden 46 kg:n sarjassa 2008 ja 54-kiloisissa 2009 sekä junioreiden Euroopan-mestaruuden 55 kg:n sarjassa 2010. 

## Lähteet
Maaningan kirkko

**Maaningan kirkko** on Kuopion Maaningalla sijaitseva Jaakko ja Heikki Kuorikosken vuosina 1826–1845 rakentama puinen tasavartinen ristikirkko, jonka piirustukset laati 1823 valtionarkkitehti Carlo Bassi Intendentinkonttorissa. Kirkossa on seinänkorkuiset kulmaulokkeet, neliömäisestä attikasta kohoaa kulmista viistetty kuputorni. Sakaravarsissa on päätykolmiot, suorakulmaisten ikkunoiden päällä on toinen rivi puolipyöreitä ikkunoita.  Sisäkatot ovat laakeat, ristikeskustassa on neljän pilarin kannattama kupu. Kirkon pinta-ala on 985 neliömetriä ja istumapaikkoja siellä on 1&nbsp;200 hengelle.  Kirkkoa on korjattu 1878, 1895, 1902 ja 1937.

Alttaritaulun *Ristiinnaulittu* maalasi Ferdinand von Wright, se on jäljennös Berndt Godenhjelmin Kuopion tuomiokirkkoon 1843 maalaamasta alttaritaulusta. Kirkon 18-äänikertaiset urut on valmistanut Kangasalan urkutehdas 1972. Kirkon yhteydessä on erillinen kolminivelinen kellotapuli. Kirkon kuorissa on Mikael Toppeliuksen maalaukseksi arveltu teos *Kristuksen kaste*. Virsitaulun kääntöpuolella on maalaus, jonka aiheena on *Kuningas Daavid*.  Virsitaulun lahjoitti Jacob Rijf 1806, joten mahdollisesti  hän on sen valmistanut ja taustamaalauksenkin tehnyt.  

Kirkkomaan yhteismuistomerkkejä ovat sankarihautausmaan muistomerkki, veteraanien muistokivi ja muualle haudattujen muistomerkki.


Kuva:Maaninka sankarimuistomerkki.JPG|Maaningan sankarihautojen muistomerkki.
Kuva:Veteraanikivi - Maaningan kirkon pohjoispuolella kirkkomaalla, Maaningantie 33 - Maaninka - Kuopio.JPG|Veteraanikivi.


## Lähteet

## Aiheesta muualla
Johanna Grüssner

**Johanna Grüssner** (s. 14. marraskuuta 1972) on ahvenanmaalainen jazzlaulaja ja -muusikko. Hän on levyttänyt vuodesta 1995 saakka toistakymmentä albumia, monet niistä yhdessä jazzpianisti Mika Pohjolan kanssa.

Johanna Grüssner opiskeli Berklee College of Musicissa Yhdysvaltojen Bostonissa ja suoritti sitten master-tutkinnon jazzlaulussa Manhattan School of Musicissa. Opintojen jälkeen hän työskenteli New Yorkin Bronxissa sijaitsevassa koulussa, jonka 10–12-vuotiaista oppilaista hän kokosi ja harjoitti gospel-kuoron. Lapsikuoro matkusti esiintymään Ahvenanmaalle vuosituhannen vaihteessa.

Kahdeksan amerikanvuoden jälkeen Grüssner muutti Tukholmaan vuonna 2001. Siellä hän muodosti oman kvintettinsä, johon kuuluivat rumpali Antonio Sanchez, kitaristit Miles Okazaki ja Paul Pesonen sekä basisti Hans Glawischnig. He levyttivät kaksi albumia Naxos-levy-yhtiön ruotsalaiselle Prophone-levymerkille vuosina 2002 ja 2004.

Johanna Grüssner ja hänen sisarensa Ella ja Isabella tunnetaan  Ulvens Döttrar -nimisenä laulutriona, joka esittää keskiaikaista musiikkia. Vuonna 2004 trio julkaisi esikoisalbuminsa.

## Diskografia
*1995: *Johanna Grüssner Band*
*1998: *Live at Hubbard Hall*
*2000: *Hur man räddar kärleken & annat*
*2003: *Moomin Voices / Muminröster*, Mika Pohjolan kanssa
*2004: *No More Blues* (ProPhone)
*2006 *Lazy Afternoon* (ProPhone)
*2007: *Nu blir sommar*, Mika Pohjolan kanssa
*2008: *I sagans värld – Wonderland*
*2010: *Come Rain or Come Shine* (ProPhone)
*2013: *Svenska psalmer, Mika Pohjolan kanssa
*2013: *Nu ska vi sjunga*, Mika Pohjolan kanssa
*2014: *Swedish Songs – The Essential Collection*, Mika Pohjolan kanssa
*2016: *Puttes Äventyr i Blåbärsskogen - Peter in Blueberry Land*, Mika Pohjolan kanssa
*2017: *Favorite Christmas Carols*, Mika Pohjolan kanssa
*2017: *Sommarsånger och Psalmer ur Svenska psalmboken*, Mika Pohjolan kanssa
*2019: *Visor öar skär*, Mika Pohjolan kanssa
*2023: *Över bygde*

===Ulvens Döttrar===
*2004: *Värm ditt blod*
*2009: *En klunk av det blå*
*2015: *Frusen dans*
*2015: *Månmors gästabud''

## Lähteet

## Aiheesta muualla
*Grüssnerin verkkosivusto
Slutskyn lause

**Slutskyn lause** kuuluu tilastotieteessä seuraavasti: Jos jakaumille X_n,X,Y_n ja vakiolle a on voimassa X_n\to X jakauman mielessä ja Y_n\to a, niin Y_nX_n\to aX jakauman mielessä ja X_n+Y_n\to X+a jakauman mielessä.

## Lähteet
Alien (Alienin albumi)

**Alien** on ruotsalaisen hard rock -yhtye Alienin debyyttialbumi vuodelta 1988.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Jim Jidhed – laulu
* Tony Borg – kitara
* Ken Sandin – basso
* Toby Tarrach – rummut
* Jimmy Wandroph – kosketinsoittimet

## Aiheesta muualla
*Allmusic - Alien
Treat (yhtye)

**Treat** on ruotsalainen hard rock -yhtye.

## Historia

Treatin juuret juontavat vuoteen 1981, jolloin yhtye toimi vielä nimellä **The Boys**. Laulaja Robert Ernlund ja kitaristit Anders Wikström ja Leif Liljegren muodostivat hard rock -yhtyeen, jonka vaikutteet olivat peräisin Whitesnaken ja Van Halenin musiikista. Vuonna 1983 rumpali Mats Dahlberg tuli täydentämään kokoonpanoa ja vuotta myöhemmin basisti Tomas Lind liittyi myös mukaan. Yhtyeen ensimmäinen demo sai Mercury Recordsin huomion ja tarjosi Treatille levytyssopimusta. Debyyttialbumi *Scratch and Bite* oli vuoden 1985 odotetuimmista hard rock -julkaisuista Ruotsissa ja Treat sai ansaitsemaansa huomiota. Albumin ensimmäinen single *Too Wild* sai paljon radiosoittoa ja mm. Europe -yhtyeen laulaja Joey Tempest tiesi singlen olevan hitti. Singlen julkaisun aikoihin Lind jätti yhtyeen ja hänet korvasi Kenneth Siewertson. Treat teki suuren kiertueen Ruotsissa, markkinoimalla debyyttialbumiaan. Elokuussa 1985 Dalhberg lähti yhtyeestä ja pian hänen tilalleen otettiin Leif Sundin.

Toinen studioalbumi *The Pleasure Principle* julkaistiin seuraavana vuonna 1986. Albumi oli kriitikoiden mielestä genren vahvimpia, mutta ei myynyt lähellekään niin hyvin kuin odotettiin. Albumi hävisi Europe -yhtyeen *The Final Countdown* -albumin menestykselle. Treatilla oli nälkä julkaista lisää musiikkia, joten kolmas studioalbumi julkaistiin jo seuraavana vuonna. Albumi kantoi nimeä *Dreamhunter*. *Dreamhunterin* nauhoitusten aikana Sundin päätti lähteä yhtyeestä, joten hänet korvasi Jamie Borger. Vuosi 1988 yhtyeellä meni kiertämällä Yhdysvaltoja. Kiertueen jälkeen Liljegren korvattiin ihmeellisesti uudella kosketinsoittajalla, Patrick Appelgrenillä. Siewertson korvattiin Joakim Larssonilla vuonna 1989. Uudella kokoonpanolla Treat julkaisi *Organized Crime* -albumin. Albumin huonon menestyksen takia Wikström lähti yhtyeestä vuonna 1993 ja Treat hajosi myös samana vuonna.

## Diskografia

### Studioalbumit
**[[Scratch and Bite]]* (1985)
**[[The Pleasure Principle (Treatin albumi)|The Pleasure Principle]]* (1986)
**[[Dreamhunter]]* (1987)
**[[Organized Crime]]* (1988)
**[[Treat (albumi)|Treat]]* (1992)
**[[Coup de Grace]]* (2010)
**[[Ghost of Graceland]]* (2016)
**[[Tunguska (albumi)|Tunguska]]* (2018)
**[[The Endgame]]* (2022)
**[[The Wild Card]]* (2025)

## Aiheesta muualla
*Treatin virallinen Facebook -sivu
Philo Paz Armand

**Philo Paz Patrick Armand** (s. 12. maaliskuuta 1996 Jakarta) on indonesialainen moottoriurheilija. Hän aloitti uransa karting-sarjoissa. Vuonna 2013 Armand kilpaili Formula Renault NEC -sarjassa saavuttaen 45 pistettä. Samana vuonna hän ajoi neljä kilpailua Formula Renault Alps -sarjassa. Vuonna 2014 Armand ajoi täyden kauden Alps -sarjassa saavuttaen 23 pistettä sijoittuen sarjan 18:nneksi. Samana vuonna hän kilpaili Eurocup Formula Renault -sarjassa neljä kilpailua vierailevana kuljettajana. Vuonna 2015 Armand ajoi yhdeksän kilpailua Formula Renault 3.5 -sarjassa saavuttaen yhden pisteen. Vuonna 2016 Armand ajoi GP2-sarjassa Trident-tallissa saavuttamatta kauden aikana yhtään pistettä.

## GP2-tulokset
Innocent Emeghara

**Innocent Nkasiobi Emeghara** (s. 27. toukokuuta 1989 Lagos) on nigerialais-sveitsiläinen jalkapalloilija, pelipaikaltaan hyökkääjä. Hän edustaa kaudella 2015 Major League Soccerissa pelaavaa San Jose Earthquakesia.

## Seurajoukkueura

Emeghara edusti juniorina FC Tössiä, Winterthuria ja Zürichiä. Ensimmäiset miesten sarjaottelunsa hän pelasi Zürichin kakkosjoukkueessa Sveitsin kolmanneksi korkeimmalla sarjatasolla kaudella 2006–2007. Sieltä Emeghara siirtyi toisella sarjatasolla pelaavaan Winterthuriin kaudeksi 2009–2010. Hän teki kauden aikana 17 maalia 28 sarjaottelussa ja siirtyi seuraavaksi kaudeksi pääsarjatasolle Superliigaan Grasshopperin joukkueeseen. Emeghara pelasi ensimmäisen pääsarjaottelunsa 17. heinäkuuta 2010 Neuchâtel Xamaxia vastaan. Hän teki Grasshopperille 14 maalia 40 sarjaottelussa, ja elokuussa 2011 seura myi hänet 2,5 miljoonalla eurolla Ranskan pääsarjassa Ligue 1:ssä pelaavaan Lorientiin.

Kaudella 2011–2012 Emeghara pelasi Lorientissa 27 sarjaottelua ja teki viisi maalia, mutta kauden 2012–2013 syyspuoliskolla hän pääsi pelaamaan vain yhdessä edustusjoukkueen sarjaottelussa saaden peliaikaa lähinnä seuran kakkosjoukkueessa. Tammikuussa 2013 Emeghara lainattiinkin Italian pääsarjassa Serie A:ssa pelaavaan Sienaan. Siellä hän teki kevätkauden aikana seitsemän maalia 17 sarjaottelussa, ja Siena hankki hänet pysyvästi heinäkuussa 2,8 miljoonan euron siirtosummalla.

Kuitenkin jo elokuussa Emeghara lainattiin kaudeksi 2013–2014 samassa sarjassa pelaavaan Livornoon. Hän pelasi kauden aikana 30 Serie A -ottelua ja teki niissä neljä maalia. Kauden päätyttyä Emegharan sopimusta Sienassa ei jatkettu, ja lokakuussa 2014 hän siirtyi vapaana pelaajana Azerbaidžanin valioliigassa pelaavaan Karabahiin. Emeghara ehti tehdä seuralle viisi maalia kahdeksassa sarjaottelussa, mutta jätti seuran jo tammikuussa 2015 ja liittyi Major League Soccerissa pelaavaan San Jose Earthquakesiin helmikuussa.

## Maajoukkueura

Emeghara pelasi vuonna 2011 Sveitsin alle 21-vuotiaiden maajoukkueessa kahdeksan ottelua, joissa hän teki viisi maalia. Näistä otteluissa viisi hän pelasi alle 21-vuotiaiden EM-kilpailuissa, joissa Sveitsi saavutti hopeaa. Emeghara teki turnauksessa maalin Islantia vastaan pelatussa alkulohkon ottelussa. Hän oli mukana myös kesäolympialaisissa 2012 pelaten turnauksessa kolme ottelua. Emeghara teki olympialaisissa maalin Etelä-Koreaa vastaan pelatussa ottelussa.

Sveitsin A-maajoukkueessa hän oli tehnyt ensiesiintymisensä jo ennen edellä mainittuja turnauksia Englantia vastaan pelatussa EM-karsintaottelussa 4. kesäkuuta 2011. Emeghara pelasi yhteensä neljä ottelua EM-kilpailujen 2012 karsinnoissa ja yhden ottelun .

## Lähteet
Good Kid, M.A.A.D City

**Good Kid, M.A.A.D City** (tyyliteltynä **good kid, m.A.A.d city**) on yhdysvaltalaisen hip hop -artisti Kendrick Lamarin toinen studioalbumi, joka julkaistiin 22. lokakuuta 2012. Albumi sai neljä Grammy-ehdokkuutta vuoden 2014 gaalassa, yhtenä näistä ehdokkuus vuoden albumiksi.

Albumi myi Yhdysvalloissa platinaa, ja se ylsi Billboard 200 -listalla parhaimmillaan toiseksi. Albumilta julkaistiin viisi singleä: "The Recipe", "Swimming Pools (Drank)", "Backseat Freestyle", "Poetic Justice" (feat. Drake) ja "Bitch, Don't Kill My Vibe". Näistä "Swimming Pools (Drank)" oli ehdolla vuoden rap-esitykseksi vuoden 2014 Grammy-gaalassa.

## Kappaleet
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 
* Robert Christgau: A–

## Lähteet
Channel Orange

**Channel Orange** (tyyliteltynä **channel ORANGE**) on yhdysvaltalaisen Frank Oceanin ensimmäinen studioalbumi, joka julkaistiin 10. heinäkuuta 2012. Albumi sai kriitikoilta positiivisia arvioita: muun muassa Pitchfork antoi sille arvosanaksi 9,5/10. Channel ORANGE voitti vuoden 2013 Grammy-gaalassa palkinnon Best Urban Contemporary Album -kategoriassa ja oli ehdolla vuoden albumiksi. Albumin ansioista Ocean oli samassa gaalassa ehdolla parhaaksi uudeksi artistiksi ja "Thinkin Bout You" -ensisingle vuoden levytykseksi. Muita albumilta julkaistuja singlejä olivat kymmenminuuttinen "Pyramids", "Sweet Life", "Lost" ja "Super Rich Kids". Albumi myi kultalevyyn oikeuttavan määrän muun muassa Yhdysvalloissa.

## Kappaleet

## Arvostelut
* Allmusic: 
* Pitchfork: 9.5/10

## Lähteet
Jesus Walks

**Jesus Walks** on yhdysvaltalaisen musiikkiartistin Kanye Westin neljäs single hänen debyyttialbumiltaan The College Dropout. Single julkaistiin 25. toukokuuta 2004. "Jesus Walks" kuvaa Westin kriittisyyttä mediaa kohtaan, joka välttelee kappaleita, jossa käsitellään uskonasioita, kun taas ihannoi kappaleita seksistä, väkivallasta ja laittomista huumeista. Se rankattiin sijalle 273 Rolling Stonen 500 Greatest Songs of All Time -listalla.
Masters

**Masters** tarkoittaa seuraavia:

* The Masters, *Dafabet Master*, snookerin arvostetuin kutsuturnaus
* Masters, Rauli "Badding" Somerjoen kokoelmalevy
* Masters, Juice Leskisen kokoelmalevy
* Masters-nimisiä henkilöitä:
** Chris Masters, oik. *Christopher Todd Mordetzky* (s. 1983), yhdysvaltalainen showpainija
** Edgar Lee Masters (1868–1950), yhdysvaltalainen runoilija, elämäkerrankirjoittaja ja näytelmäkirjailija
** Helen Masters (s. 1964), englantilainen näyttelijä
** Hilary Masters (1928–2015), yhdysvaltalainen kirjailija
** John Masters (1914–1983), brittiläinen kirjailija
** William H. Masters (1915–2001), yhdysvaltalainen seksologi
* Kuvitteellisia henkilöitä:
** Ken Masters, videopelihahmo pelisarjassa *[[Street Fighter]]*.
Puumalan kirkko

**Puumalan Johannes Kastajan kirkko** on Puumalassa sijaitseva Taavetti Rahikaisen 1830–1832 rakentama puinen tasavartinen kaksoisristikirkko eli kahtamoinen, jonka piirustukset laati 1823 Gustav Wilhelm Viksten valtionarkkitehti Carlo Bassin vahvistamana Intendentinkonttorissa. Rahikainen muutti kuitenkin piirustuksia muun muassa korottamalla kirkon seiniä ja lisäämällä toisen kerroksen ikkunoita. Kirkossa on seinänkorkuiset kulmaulokkeet, neliömäisestä attikasta kohoaa monisärmäinen kuputorni. Sakaroiden päädyistä ulkonevat matalat satulakattoiset eteiset. Sisäkatoissa on tynnyriholvaus, ulokkeissa taitekatot ja ristikeskustassa monitaitteinen kupolinjalusta, josta kohoaa kahdeksankulmainen kupu. Kirkon pinta-ala on 1300 neliötä ja istumapaikkoja siellä on 1200 hengelle. Kirkkoa on korjattu 1905, 1911, 1921, 1927 ja 1938. Sisätilojen alkuperäinen holvaus paljastettiin vuosien 1961-1962 entisöinnissä, jonka suunnitteli arkkitehti Heikki Havas. Alttaritaulun *Ristiinnaulittu* maalautti ja lahjoitti Johannes Luukkonen 1878. Kirkon 36-äänikertaiset urut on valmistanut Kangasalan urkutehdas 1962, niiden julkisivu on Jens Zachariassenin uruista vuodelta 1898.

Kirkon peruskorjaus tehtiin 2006–2007 arkkitehti Jaakko Merenmiehen johdolla, jolloin muun muassa uusittiin sähköt sekä valaistus-, äänentoisto- ja hälytysjärjestelmät, samoin kuin maalattiin uudelleen kaikki kirkon maalatut pinnat. Kirkon erillinen puinen kellotapuli on vuodelta 1806 ja se rakennutti ja ehkä suunnittelikin Jussi Salonen. Tapulin paanukatto uusittiin 1999 ja tapuli korjattiin kirkon peruskorjauksessa 2006. Tapulin kahdesta kellosta suurempi on valettu Tukholmassa 1801 ja sen kyljessä on teksti *"Tulkaa tänne lapset kuulkaat minua minä opetan teille Herran pelvo. Ps 34,12"*. Kirkon ja kellotapulin välissä on sankarihautausmaa, jonka muistomerkin *Tulevaisuus* suunnitteli kuvanveistäjä Armas Tirronen 1959.

## Lähteet

## Aiheesta muualla
* Puumalan kirkko
Lonka

**Lonka** on suomalainen sukunimi, joka on muun muassa  seuraavilla henkilöillä:

* Annariitta Lonka, nyk. *Kottonen* (s. 1958), suunnistaja
* Esa Lonka (s. 1948), valtakunnansovittelija
* Katariina Lonka (s. 1995), maastohiihtäjä
* Kirsti Lonka (s. 1961), kasvatuspsykologian professori
* Pertti Lonka (1943–2015), pesäpalloilija
* Pipsa Lonka (s. 1977), kirjailija ja dramaturgi
* Pirjo Lonka (s. 1971), näyttelijä
* Sirkka-Liisa Lonka (s. 1943), kuvataiteilija
* Sulo Lonka (1916–1996), yrittäjä ja yritysjohtaja, teollisuusneuvos.
Lautaportaanjärvi

**Lautaportaanjärvi** on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 8,2 hehtaaria ja sen pituus on 750 metriä ja leveys 250 metriä. Järven eteläpäähän laskevat suo-oja, jotka tuovat vettä esimerkiksi Mertasuolta, jossa sijaitsee Mertalammi. Eräs toinen oja tuo vettä idästä, missä sijaitsevat Iso Hosionlammi ja Pikku Hosionlammi. Ison Hosiojärvestä ei näytä lähtevän laskuojaa, joten sen liikavedet suotuvat alaville maille eli Mertasuolle päin. Järven luusua sijaitsee järven pohjoisrannalla, josta saa alkunsa 100 metriä pitkä laskuoja Pitkäjärveen.

Järven rantaviiva on 1,9 kilometriä pitkä ja sen ranta on pääosin moreenipohjaista metsämaastoa. Järven kapein kohta on 50 metriä leveä eikä järvessä ole saaria. Eteläpäässä on loma-asuntoja, joille pääsee metsäautotieto pitkin Lautaportaan kylältä.

## Lähteet
Iso Hosionlammi

**Iso Hosionlammi** on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 7,7 hehtaaria ja sen pituus on 500 metriä ja leveys 350 metriä. Se on lähes kolmion muotoinen ja siihen laskee useat suo-oja ympäröiviltä soilta. Yksi tulo-ojista tuo vedet Pikku Hosionlammilta. Järven luusuaa ei näy peruskartassa, mutta historiallisista syistä vanha oja lienee salaojana ja se laskee avo-ojia myöten Lautaportaanjärveen.

Järven rantaviiva on 1,3 kilometriä pitkä ja sen ranta on pääosin moreenipohjaista metsämaastoa. Järven pohjoisranta rajautuu vasten Pätinkiharjua, joka erottaa sen Lunkinjärvestä. Harjun pohjavedet tulevat esiin järven ympäristössä ja ovat soistuttaneet maastoa järven ympäriltä. Rannoille on rakennettu neljä loma-asuntoa, joille johtaa tiet yhdystieltä 2846.

## Historia
Vuoden 1884 Senaatin kartastossa järven nimi kirjoitettiin "Ylösjärvi". Järvestä lähti laskuoja etelään ja päättyi Lautaportaanjärveen.

## Lähteet
Pikku Hosionlammi

**Pikku Hosionlammi** on Kanta-Hämeessä Tammelassa Lautaportaalla sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Soikion muotoinen lampi on halkaisijaltaan 80 metriä ja se sijaitsee pienen ojitetun suon keskellä. Suon pohjoispuolta reunustaa Pätinkiharju. Harjun reunaan rajautuvat myös Iso Hosionlammi ja Hautalammi ja on mahdollista, että kolme järveä ovat maaston muodon perusteella suppia.

## Historia
Vuoden 1884 Senaatin kartastossa Ison Hosionlammin nimi kirjoitettiin "Ylösjärvi". Kartassa ei kuitenkaan lue lammen omaa nimeä.

## Lähteet
Runonlaulajan kädet

**Runonlaulajan kädet** on kalevalainen merkki. Merkki tulee runonlaulajien perinteisestä oletetusta lauluasennosta, jossa he pitävät toisen käsistä kiinni. Akseli Gallen-Kallela käytti merkkiä kuvituksissaan, ja se esiintyy hänen suunnittelemassaan Kalevalaseuran tunnuksessa. Runonlaulajien käsiä käyttivät tunnuksissaan Suomen Maaseudun Puolue ja Suomi – Isänmaa -puolue. Runonlaulajan kädet ovat myös Sinimustan liikkeen tunnuksessa ja Finlandia Foundationin tunnuksissa. Kädet esiintyvät myös jatkosodassa toimineiden 15. divisioonan, 20. prikaatin ja Sissipataljoona 3:n asevelimerkeissä.

Runonlaulajan kädet esiintyvät myös luutnantti Kullervo Kunnaksen suunnittelemassa Tolvajärven muistoristissä (Tolv mr), jota nimitetään myös Tolvajärven ristiksi. Tätä talvisodan ristin keskustaa koristavat valkoemaljiset, *[[Kalevala]]*-aiheisesti tyylitellyt ja toisiinsa liittyvät kädet. Myös muun muassa vuoden 1978 Suomen yhden pennin kolikkoa koristivat runonlaulajan kädet molemmin puolin numeroa yksi.

## Galleria

Tiedosto:Inha_runonlaulajat.jpg|Runonlaulajat lauluasennossa ”käsi kädessä, sormet sormien lomassa”. Tilanne on lavastettu: tosiasiassa kyseinen lauluasento oli tuntematon kuvan runonlaulajaveljeksille Poavila ja Triihvo Jamaselle.
Tiedosto:Kalevalaseuran tunnus.png|Akseli Gallen-Kallelan suunnittelema Kalevalaseuran tunnus vuodelta 1919. 
Tiedosto:5 markkaa 1955 voor 300.JPG|Runonlaulajan kädet viiden markan kolikossa vuodelta 1955.
Tiedosto:Suomen Maaseudun Puolueen logo.svg|Runonlaulajan kädet Suomen maaseudun puolueen tunnuksessa.
Tiedosto:Suomi - Isänmaan logo.jpg|Runonlaulajan kädet Suomi – Isänmaa -puolueen tunnuksessa.
SML_logo.svg|Runonlaulajan kädet Sinimustan liikkeen tunnuksessa.
Tiedosto:Työväen ja Pienviljelijäin Sosialidemokraattinen Liitto.svg|Runonlaulajan kädet Työväen ja Pienviljelijäin Sosialidemokraattisen Liiton lipussa.


## Katso myös

* Hannunvaakuna
* Kannuksenpyörä
* Tursaansydän

## Lähteet
Hautalammi (Tammela)

**Hautalammi** on Kanta-Hämeessä Tammelassa Lautaportaalla sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 4,6 hehtaaria ja sen pituus on 300 metriä ja leveys 250 metriä. Siihen ei tule muualta ojia, vaan sen vesitalous perustuu sadantaan ja pohjaveden nousemiseen pinnalle. Järvellä ei myöskään ole laskuojaa.

Järven rantaviiva on 860 metriä pitkä ja sen ranta on pääosin moreenipohjaista metsämaastoa. Etelässä sitä rajoittaa Pätinkiharju, joka erottaa sen Iso Hosionlammista ja Pikku Hosionlammista. Rannoille on rakennettu toista kymmentä loma-asuntoa, joille pääsee yhdystieltä 2846.

## Historia
Vuoden 1855−1856 Kalmbergin kartastossa järven nimi kirjoitettiin "Haukalampi".

## Lähteet
Bergqvist

**Bergqvist**, **Bergquist** tai **Bergkvist** on muun muassa seuraavien henkilöiden sukunimi:

* Axel Bergkvist (s. 2000), ruotsalainen jääkiekkoilija
* Barbro Bergqvist (s. 1939), suomalainen pianisti ja musiikkipedagogi
* Emil Bergkvist (s. 1994), ruotsalainen ralliautoilija
* Erik Bergkvist (1965–2024), ruotsalainen sosiaalidemokraattinen poliitikko ja europarlamentaarikko
* J. T. Bergqvist (s. 1957), suomalainen talouselämän vaikuttaja ja Nokia Oyj:n ent. johtaja
* Jonas Bergqvist (s. 1962), ruotsalainen jääkiekkoilija
* Kajsa Bergqvist (s. 1976), ruotsalainen korkeushyppääjä
* Kari Bergqvist (s. 1957), suomalainen jalkapalloilija
* Kjell Bergqvist (s. 1953), ruotsalainen näyttelijä
* Magnus Bergkvist, *Embee* (s. 1977), ruotsalainen hip hop -DJ ja tuottaja
* Maria Bergkvist (s. 1977), ruotsalainen jalkapalloilija ja valmentaja
* Olof Bergqvist (1862–1940), ruotsalainen luterilainen piispa ja valtiopäiväedustaja
* Sandra Bergqvist (s. 1980), suomalainen yrittäjä, RKP:n kansanedustaja ja ministeri
* Sven Bergqvist (1914–1996), ruotsalainen jääkiekkoilija, jalkapalloilija, jääpalloilija ja käsipalloilija
* Thorwald Bergquist (1899–1972), ruotsalainen poliitikko.
Muroleen kirkko

**Muroleen kirkko** on Ruoveden Muroleella sijaitseva arkkitehti Lauri Auteron suunnittelema, vuosina 1928–1932 rakennettu puinen päätytornillinen pitkäkirkko. Toisen pitkän sivun alttaripäädyn kulmasta ulkonee sakasti. Runkohuoneessa on alttaripäädystä aumattu katto, sisäseinät ovat hirsipinnalla ja sisäkatto laelta pyöristetty. Kirkon kolminivelinen päätytorni on muodoltaan perinteisen kellotapulin tyyppinen, tornin kello on vuodelta 1933.  Kirkon pinta-ala on 270 neliömetriä, ja istumapaikkoja siellä on 350 hengelle. Kirkon ulkomaalaus uusittiin 1979. Alttaritaulun *Jeesus Getsemanessa* maalasi Lennart Segerstråle 1951. Kirkon läheisyydessä on hautakappeli vuodelta 1933.  

## Lähteet
Tahjanjärvi

**Tahjanjärvi** on Kanta-Hämeessä Tammelassa Torajärvellä sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 15 hehtaaria ja sen pituus on 700 metriä ja leveys 300 metriä. Siihen laskee muutama suo-oja, joista yksi tuo vettä Torajärvestä. Järven luusua sijaitsee järven länsirannalla, josta saa alkunsa 300 metriä pitkä suo-oja, joka yhtyy Okslammilta tulevaan laskuojaan ennen laskemistaan Pitkäjärveen.

Järven rantaviiva on 1,7 kilometriä pitkä ja sen ranta on pääosin moreenipohjaista metsämaastoa. Rannoille on rakennettu toistakymmentä loma-asuntoa, joille johtaa tiet yhdystieltä 2846. Etelärantaan päättyy pitkänmuotoinen luonnonsuojelualue.

## Historia
Vuoden 1884 Senaatin kartastossa järven nimi kirjoitettiin "Wähäjärvi".

## Lähteet
Okslammi (Tammela)

**Okslammi** on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Vaihijoen valuma-alueeseen.

## Maantiede
Järven pinta-ala on 22,1 hehtaaria ja sen pituus on 800 metriä ja leveys 350 metriä. Siihen laskee useita suo-ojia, joista yksi tuo vettä puoli metriä ylemmältä Paskolammilta. Järven luusua sijaitsee järven etelärannalla, josta saa alkunsa 1,8 kilometriä pitkä suo-oja Pitkäjärvelle, joka virtaa siihen Munalammin kautta.

Järven rantaviiva on 2,2 kilometriä pitkä ja sen ranta on pääosin moreenipohjaista metsämaastoa, joka on luoteispuolelta soistunutta. Rannoille on rakennettu runsaasti loma-asuntoja, joille johtaa tiet Lautaportaan suunnalta.

## Lähteet